## Møtebok for Trøgstad og Båstad menighetsråd

|  |  |
| --- | --- |
| **Møtedato:** | 19.05.21 |
| **Møtetid:** | 18:30 |
| **Møtested:** | Teams |

**Tilstede:** Terje Østby, Ellen Løchen Børresen, Liv Serina Dale, Even Enger, Turid Nyquist Jensen, Tormod Jensen, Terje Stenholt, Reidar Strand, Berit Lo

**Meldt forfall**: Lovisa Petersson, Hanne Aksberg Krogh,

**Saksliste**

**Åpning ved Turid**

 **-**

**Rita ble valgt som møteleder til generalforsamling i menighetsbarnehagen og tok over møtet**

(Se eget referat)

Deretter startet ordinært menighetsrådsmøte:

**Sak 21/21 Godkjenning av møtebok fra forrige møte, og godkjenning av innkalling til dette møtet.**

***Vedtak:*** Møtebok fra forrige møte 21.04.21 ble godkjent. Innkalling og saksliste ble godkjent med forslag beskrevet over som tillegg.

**Sak 22/21 Åpen Kirke til sommeren**

 Vi trenger noen som kan ordne med lister og navn, og ringe litt rundt og spørre om å ta vakter.

 Skal vi ha de samme rammene som tidligere? Tidlig ettermiddag fungerte bra. Var en god miks av folk fra bygda og fra utenbygds. Da var det to timers vakter, bør det være 3 timers? Var det vanskelig å rekruttere folk? Stort sett ikke vanskelig å få tak i folk. Folk er positive. Overkommelig og greit tidsmessig. Så lenge det er besøk så er det et behov, uavhengig av hvor mange som kommer. Trenger ikke være så mye opplegg.

**Vedtak:** En dag i uka på hver kirke i to timer hver gang, det samme som i fjor. Berit L, Terje Ø og Ellen tar utfordringen.

**Sak 23/21 1. Pinsedag. Ny liturgi og nytt Prosesjonskors.**

Den nye liturgien innføres denne dagen. Jan Olav Tveten har laget Prosesjonskors til Trøgstad Kirke. Hvordan markerer vi disse store begivenhetene?

Unger er hyret inn, blir med i prosesjon og pynter med blomster. Menighetsrådet tar med en blomst som takk til Jan Olav. Det blir en festdag. Kirkebursdag

Øving på den nye Kyrie og Gloria før gudstjenesten. Forslag på å øve på ny Kyrie.

Forslag om å dele ut is/vestlandslefse på kirkebakken?

 **Vedtak:** Ellen ordner is. Værforbehold.

**Sak 24/21 Dåpskampanje i Borg Bispedømme.**

Det er ulike muligheter for å gjennomføre en slik kampanje i vår menighet. Reidar orienterer litt om hva man gjør i Prostiet vårt, og hva Teamet vårt har drøftet.

Etter reklame fra Elin og Reidar på Face Book ble det bra tilsig av dåpsbarn. De kommer til å kjøre en ny runde med dette seinere også.

**Sak 25/21 Utvalgene våre**

 Vi har mange ulike utvalg:

* Gudstjenesteutvalg
* Trosopplæringsutvalg
* Diakoni og Misjons-utvalg
* Tur og Kultur-utvalg
* Kirkestua-komitéen
* Kirkestall-komitéen
* Arrangements-komitéen på Kirkestallen

Dette er kanskje den rette tida for å starte en prosess angående utvalgene våre. Hvordan fungerer de? Er det noe vi med erfaringer fra dette året med korona-pandemi og mye nedstengninger, kan tenke oss å snu litt på? Det er mange måter å gjøre ting på, og det kan være nyttig å tenke gjennom dette med jevne mellomrom.

Hvordan ser vi for oss en prosess?

Vi må vente til vi kan være sammen med alle utvalgene med å gjøre dette. Gudstjenesteutvalg og Trosopplæringsutvalget er anbefalt, de andre trenger vi ikke ha. Skal vi begynne i en annen ende. Begynne med visjonen og målene våre og utfra det se hvilke behov vi har?

Hva tenker de forskjellige utvalgene? Hvordan oppleves det å være leder i utvalgene i denne tiden? Hva skal til for å holde fast i folk?

Alle bør møte med åpne kort slik at vi kan begynne på nytt. Utvalgsledere og medlemmer i utvalgene bør kalles inn. Utvalgsledere, eller representanter for utvalgene bør fortelle litt om sitt ståsted og behov.

Kanskje bør de få noe først, en konsert? Deretter kan man så smått starte.

Frivillighetsfesten ligger foreløpig på is. Kanskje kan det være et utgangspunkt for å komme i gang.

-Hva er min drømmekirke?

Ta tak i det vi allerede har.

Tidslinje? Ta det opp som sak på sommeravslutning?

Forslag om et utvalg som kan sette dette i verk: Berit, Liv Serina og Turid

Konsert en time og jobbe økt etter det?

**Vedtak:** Berit, Liv Serina og Turid danner et utvalgsråd. Berit kaller inn til møte i rådet

**Sak 26/21 Gullkonfirmanter 2021**

 Foreslått dato er 29. august. Vi kan kanskje velge en komité av noen Gull-konfirmanter og en representant fra MR.

 Børre og Unni er blant gullkonfirmantene. Unni syns den 29. august kanskje er i tidligste laget?

 Forslag om 3. eller 31. oktober. Det skal være misjonsgudstjeneste den motsatte søndagen av den med gullkonfirmantene og det må også passe for de som skal være med og organisere misjonsgudstjenesten også.

**Sak 27/21 Orienteringer**

***Ellen orienterer fra GU og FR*.**

Gudstjenesteutvalget

-Gudstjenesteplan tilpasset Koronarestriksjoner. Åpen for litt flere nå. Kan være 50 +medvirkende.

-Gudstjeneste på museet den 13. Juni. Komiteen har hatt frokostmøte i dag.

-Til sommeren er det Sigmund som tar mye.

-Få gudstjenester utomhus. Hvis vi får til noen til høsten så vil gjerne bygda ha det.

Indre Østfold Fellesråd

- Kommunikasjonsplan. Revidert plan kommer sannsynligvis til høring hos MR

***Reidar orienterer fra oppgavene til Teamet i Trøgstad*.**

Fra glede og entusiasme til stor skuffelse på grunn av Korona.

For mange kohorter å forholde seg til slik at barnehagene ikke kunne være med på planlagt trosopplæringstiltak før pinse.

Ble laget en videobursdag i stedet og entusiasmen var tilbake. Noe av det vil bli lagt ut på face book.

Det er en fryd å være på teamsmøtene. Selv om det pendler hele tiden.

I går reiste "søstrene søsters trosopplærere" ut for å levere premie på døra, etter virtuell tårnagenttur. Artig å se hvordan de ikke gir opp.

Morsomt å komme tilbake og oppdage at den administrative delen har tredoblet seg. Men de tre sekretærene som han forholder seg til har stålkontroll på det de driver med, svarer utrolig kjapt og er utrolig flinke.

***Liv Serina orienterer om brev og innspill som er kommet til MR*.**

* Natalia søker om penger til nytt piano i Trøgstad kirke. På en dato i høst skal våre ønsker leveres med en søknad og notatet til Natalia. Se egen eventuelt sak

**Sak 28/21 Eventuelt**

 **Investeringer**

 Vi får en henstilling fra administrasjonen om hva vi ønsker å investere i, i løpet av høsten. Det må koste mer enn 100.00 for å få det på investering og ikke på drift. Natalias ønske om nytt piano må legges inn i denne henstillingen sammen med andre ting vi ønsker å investere i.

**Vedtak:** Egen sak om dette opprettes på et møte til høsten.

 **Sommeravslutning**

 Utsette sommeravslutningen til den 16. juni. Forslag om å ta det hos Hanne hvis hun har mulighet til det. Passer den 9. bedre, så tar vi det eventuelt da. Varamedlemmene inviteres også med.

 **Vedtak:** Liv Serina spør Hanne hvilken dato som passer for dem.

Møtet hevet klokka: 20:30

Liv Serina Dale Even Enger

Leder i rådet sekretær i rådet